**PROJEKTNI UVJETI**

**za nabavu standardiziranih testova i edukacija za njihovo korištenje i stručne literature**

**evidencijski broj nabave:** **36-JDN-20**

1. **Osnovni podaci o projektu**

Centar za pružanje usluga u zajednici Klasje Osijek provodi projekt „Podržimo i osnažimo dijete i obitelj“ (referentni broj projekta: UP.02.2.2.05.0006). Projekt se provodi u okviru Poziva na dostavu projektnih prijedloga „Podrška procesu deinstitucionalizacije i prevencije institucionalizacije djece i mladih“ (referentni broj Poziva: UP.02.2.2.05.0006) financiranog iz Europskog socijalnog fonda.

Ciljevi projekta su:

* osnažiti izvaninstitucionalnu podršku djeci i mladima bez odgovarajuće roditeljske skrbi i njihovim obiteljima u Osječko-baranjskoj županiji te
* povećati stupanj osviještenosti i senzibilizacije javnosti o prednostima udomiteljstva.

Mjesto provedbe projekta: Osječko-baranjska županija, Grad Osijek.

1. **Opis predmeta nabave**

Predmet nabave podrazumijeva nabavu standardiziranih testova i edukacija stručnih djelatnika za korištenje testova koji su namijenjeni ispitivanju psihomotoričkog i vizualnomotoričkog razvoja djece, sposobnosti komunikacije, kognitivnih sposobnosti, intelektualnog funkcioniranja, verbalnih i neverbalnih sposobnosti, a testovi su namijenjeni djeci od najranije dobi pa do adolescencije. Također, nabava uključuje stručnu literaturu za djelatnike radi jačanja njihovih stručnih i profesionalnih kapaciteta.

1. **Očekivani rezultati**

Isporučeni standardizirani testovi uz edukacije za njihovo korištenje te isporučena stručna literatura, a sve u skladu s troškovnikom (Prilog 2).

1. **Naziv i predmet nabave**

Predmet nabave: „Nabava standardiziranih testova i edukacija za njihovo korištenje i stručne literature“, ref. br. nabave: 36-JDN-20

Predmet nabave je podijeljen u 2 grupe:

a) Grupa 1: Standardizirani testovi i edukacije za njihovo korištenje

b) Grupa 2: Stručna literatura

Ponuditelji se mogu javiti na jednu, više ili sve grupe nabave.

1. **Tehničke specifikacije i količine predmeta nabave**

Detaljne tehničke karakteristike, specifikacije predmeta nabave i količine predmeta nabave nalaze se u **Prilogu 2 - Troškovnik**, koji je sastavni dio ovih Projektnih uvjeta.

Zahtjevi definirani **Prilogom 2 - Troškovnik** predstavljaju minimalne tehničke specifikacije koje ponuđena roba/usluga mora zadovoljavati te se iste ne smiju mijenjati od strane Ponuditelja.

1. **Procijenjena vrijednost nabave**

Ukupna procijenjena vrijednost predmetne nabave je 85.151,40 HRK, bez PDV-a, a za:

Grupu 1: Standardizirani testovi i edukacija za korištenje iznosi 76.342,20 HRK bez PDV-a

Grupu 2: Stručna literatura iznosi 8.809,20 HRK bez PDV-a.

1. **Osnove za isključenje gospodarskog subjekta**

Naručitelj će isključiti gospodarskog subjekta iz postupka nabave ako utvrdi da gospodarski subjekt nije ispunio **obveze plaćanja dospjelih poreznih obveza i obveza za mirovinsko i zdravstveno osiguranje.**

Naručitelj neće isključiti gospodarskog subjekta iz postupka nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe dokazivanja nepostojanja razloga za isključenje, gospodarski subjekt u svojoj ponudi dostavlja:

* Potvrdu porezne uprave ili
* drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz ove točke Poziva na dostavu ponuda.

1. **Ostale osnove za isključenje gospodarskog subjekta**

Naručitelj će isključiti gospodarskog subjekta iz postupka nabave ukoliko je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima.

Za potrebe dokazivanja ostalih razloga za isključenje, gospodarski subjekt u svojoj ponudi dostavlja **Izjavu o nepostojanju razloga isključenja** koja je **Prilog 3** ovih Projektnih uvjeta. Izjavu daje osoba po zakonu ovlaštena za zastupanje gospodarskog subjekta. Izjavu nije potrebno ovjeravati kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta.

Naručitelj zadržava pravo u svakom trenutku do donošenja Odluke o odabiru pozvati gospodarskog subjekta na dostavu dodatne dokumentacije (potvrda, izvoda, i sl.) za potrebe utvrđivanja nepostojanja razloga za isključenje iz točaka 7. i 8. Projektnih uvjeta.

1. **Uvjeti sposobnosti**

Uvjeti kojima Ponuditelj dokazuje sposobnost za obavljanje profesionalne djelatnosti:

Za potrebe dokazivanja sposobnosti za obavljanje profesionalne djelatnosti, gospodarski subjekt u svojoj ponudi dostavlja:

* Izvod o upisu u poslovni, sudski (trgovački), strukovni, obrtni ili drugi odgovarajući registar države sjedišta gospodarskog subjekta.

Sposobnost za obavljanje profesionalne djelatnosti iz ove točke Projektnih uvjeta dokazuje se odgovarajućim važećim izvodom koji se vodi u državi članici njegova poslovnog nastana.

1. **Sadržaj i način izrade ponude**

Ponude se dostavljaju u papirnatom obliku, u jednom primjerku, izrađene na hrvatskom jeziku i latiničnom pismu te pisane neizbrisivom tintom. Pri izradi ponude Ponuditelj se mora pridržavati zahtjeva i uvjeta iz ovih Projektnih uvjeta i Poziva na dostavu ponuda te ne smije mijenjati i nadopunjavati tekst dokumentacije.

Za svaku grupu se podnosi posebna ponuda. Zajedničke dokumente (tražene dokaze - točka 7., 8. i 9. ovih Projektnih uvjeta) Ponuditelj može uvezati u jednu ponudu, a ponudbeni list i troškovnik potrebno je dostaviti za svaku grupu za koju se ponuditelj javlja posebno.

Ponuda za svaku od grupa uključuje:

1. Popunjen, potpisan i ovjeren **Prilog 1 – Ponudbeni list** koji je sastavni dio Poziva na dostavu ponuda. Ponudbeni list mora biti u izvorniku.
2. Popunjen, potpisan i ovjeren **Prilog 2 – Troškovnik** koji je sastavni dio Poziva na dostavu ponuda. Troškovnik mora biti u izvorniku.
3. Popunjen, potpisan **Prilog 3 – Izjava o nepostojanju razloga isključenja** koja je sastavni dio Poziva na dostavu ponuda. Izjava mora biti u izvorniku.
4. Potpisane i ovjerene Projektne uvjete koji su sastavni dio ponude
5. Izvod o upisu u poslovni, sudski (trgovački), strukovni, obrtni ili drugi odgovarajući registar (izvod ne smije biti stariji od 3 mjeseca računajući od dana objave Poziva na dostavu ponuda)
6. Potvrdu porezne uprave kao dokaz da je ponuditelj ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obveza (potvrda ne smije biti starija od 30 dana računajući od dana objave Poziva na dostavu ponuda)

Dokumente u točki 10. ovih Projektnih uvjeta, pod točkama e) i f) koje Naručitelj zahtijeva**,** Ponuditelji mogu dostaviti u neovjerenoj preslici. Neovjerenom preslikom smatra se i ispis elektroničke isprave.

Ponuditelji se upućuju na slaganje svoje ponude prema gore navedenom redoslijedu kako bi se olakšao pregled ponudbene dokumentacije.

Ponuditelj obavezno popunjava stupac „Ponuđene specifikacije“, definirajući detaljno tehničke specifikacije ponuđene robe/usluge (napomena: ponuditelj popunjava tehničke specifikacije upisujući točne karakteristike ponuđene robe/usluge, izbjegavajući pri tome popunjavanje samo riječima kao što su npr. „zadovoljava“, „DA“, „jednakovrijedno traženom“ ili „odgovara traženom“).

1. **Način isticanja cijene ponude**

Cijena se izražava u kunama (HRK), na dvije decimale, bez PDV-a i s iskazanim PDV-om. U cijenu ponude moraju biti uključeni svi popratni troškovi.

Cijene (jedinične cijene) predmeta nabave upisane u Troškovniku i cijena ponude su nepromjenjive za vrijeme trajanja ugovora.

Ponuditelji su obvezni popuniti sve stavke Troškovnika s jediničnim cijenama bez PDV-a i ukupnom cijenom stavke.

1. **Rok valjanosti ponude**

Rok valjanosti ponude: minimalno 30 dana od isteka roka za dostavu ponuda. Ponude s kraćim rokom valjanosti bit će odbijene.

1. **Datum, vrijeme, mjesto i način dostave ponuda**

Rok za dostavu ponuda je **26. listopada 2020. godine do 15:00 sati.** Smatrat će se da su pravodobno dostavljene ponude koje do navedenog roka budu zaprimljene od strane Naručitelja.

Ponude se dostavljaju osobnom dostavom ili putem pošte u zatvorenoj omotnici na sljedeću adresu:

**Centar za pružanje usluga u zajednici Klasje Osijek, Ružina ulica 32, 31000 Osijek**

Na omotnici ponude mora biti naznačeno:

* + - naziv i adresa Naručitelja,
    - Naznaka: **"Ponuda – projekt „Podržimo i osnažimo dijete i obitelj“ - nabava standardiziranih testova i edukacija za njihovo korištenje i stručne literature – ne otvarati!"**
    - Referentni broj nabave: 36-JDN-20
    - Ponuda za grupu broj: \_\_\_\_\_
    - Naziv i adresa Ponuditelja

Svaka ponuda dostavljena nakon isteka roka za dostavu ponuda obilježava se kao zakašnjela, neće biti predmetom procjene te se ne vraća Ponuditelju.

1. **Kriterij za odabir ponuda**

Naručitelj će u ovom postupku nabave odabrati najpovoljniju ponudu za svaku grupu nabave, a kriterij za odabir je:

Za Grupu 1: **najniža ponuđena cijena** (bez PDV-a).

Za Grupu 2: **najniža ponuđena cijena** (bez PDV-a).

U slučaju da nakon obavljenog pregleda i ocjene ponuda, dvije ili više ponuda budu glasile na isti ponuđeni iznos, najpovoljnija ponuda će se odabrati temeljem redoslijeda zaprimanja ponuda, gdje će prednost imati ponuda koja je zaprimljena ranije.

# **ZAVRŠNE ODREDBE**

Nakon završetka postupka nabave Naručitelj i odabrani Ponuditelj sklopit će Ugovor o nabavi robe za svaku grupu nabave posebno. U ugovoru će biti definirani sva prava i obveze kojima će se regulirati međusobni odnos naručitelja i dobavljača.

U \_\_\_\_\_\_\_\_, \_\_\_\_\_\_\_\_\_\_\_\_\_\_ 2020. god.

**Za ponuditelja**

MP

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime te potpis ovlaštene osobe)*